open-index/open-wikipedia-markdown huggingface dataset:
לידור סעדיה

**לידור סעדיה** (נולד ב-12 באפריל 1995), הידוע בשם הבמה **סאילו** (**SAILO**), הוא זמר-יוצר, פזמונאי ומפיק מוזיקלי ישראלי.

## ראשית חייו
סעדיה נולד בבת ים. במרוצת ילדותו הופיע בתוכניות טלוויזיה והפקות שונות, דוגמת פסטיגל 2004. בגיל 6 החל ללמוד נגינה על פסנתר, ושש שנים אחר-כך התחיל להלחין ולכתוב שירים משלו. לאחר שסיים תיכון עשה שנת שירות בעזר מציון. סעדיה לא גויס לשירות צבאי בצה"ל מסיבות רפואיות. בגיל 19 עבר לארצות הברית, והחל ללמוד מוזיקה באוניברסיטת שפרד בלוס אנג'לס. לאחר שנתיים עבר להתמחות בהפקת מוזיקה במכון המוזיקאים שבהוליווד. הוא סיים את לימודיו, ופרויקט הגמר שלו הוכתר ל"טוב ביותר לשנת 2017".

## קריירה מוזיקלית
תוך כדי לימודיו בהוליווד אימץ את שם הבמה "סאילו" (מעוצב באנגלית כ-"SAILO"), והחל למתג את עצמו במועדוני לילה מקומיים. בשנת 2017 הופיע לצד עופר ניסים בפארק הירקון, שם ביצע גרסה באנגלית לשיר "לילה טוב אירופה" של דנה אינטרנשיונל. באותה שנה כתב את השיר "Alai", שבוצע על ידי ריטה והופק על ידי ניסים, ואת "תישאר", שנכלל בפסקול של סדרת הטלוויזיה "כפולה" בכיכובה של נועה קירל.

מאז הוציאו ניסים וסעדיה כמה שיתופי פעולה, כמו "Gotta be Cool" (2017), "Forgive Me" (2018), "Show Me Love" (2021) ו-"When The Music Dies" (2024). ב-2018 כתב לניסים ולאייל גולן את השיר "לא מבינה עברית", שהגיע למקום הרביעי במצעד השבועי של מדיה פורסט. בשנה שלאחר מכן יצר שיתוף פעולה נוסף עם ניסים בשם "שופוני", שבוצע על ידי שרית חדד. לשיר יצאה גרסה בסרבית של תאה תאירוביץ', שזכתה להצלחה ברחבי מדינות הבלקן.

בשנת 2020 הוציא שני שיתופי פעולה עם ינון יהל בשם "Not Good For Me" ו-"Must Be True". שירו הראשון כסוליסט, "For Myself", פורסם בהמשך השנה. ב-2021 הוציא לאור את שירו הראשון בעברית, "כלום", תחת שמו האמיתי. בנוסף, כתב לוואלרי חמאתי את סינגל הבכורה שלה, "ככה לוותר". הוא נמנה במצבת כותבי השיר "I.M" של מיכאל בן דוד, אשר נבחר לייצג את  באירוויזיון 2022. בשנת 2023 נמנה ברשימת "50 הלהט"בים המשפיעים בישראל" של אתר "מאקו", וכתב את "לה קוקרצ'ה" של אינטרנשיונל. בשנת 2024 כתב את "סיפור אחר" – שיתוף פעולה בין ניסים לששון איפרם שאולוב.

ב-7 באפריל 2025 הוציא את אלבום הבכורה שלו, "לא ברור לך מה זו אינטימיות".

## דיסקוגרפיה
### אלבומי אולפן
* 2025: "לא ברור לך מה זו אינטימיות"

## קישורים חיצוניים

## הערות שוליים

קטגוריה:זמרים ישראלים
קטגוריה:פזמונאים ישראלים
קטגוריה:מפיקים מוזיקליים ישראלים
קטגוריה:ישראלים שנולדו ב-1995
הרוח במעטפת (מאנגה)

**הרוח במעטפת** (ביפנית: **攻殻機動隊**; קוקאקו קידוטאי) היא סדרת מאנגה יפנית בסוגת הסייברפאנק שנכתבה ואוירה על ידי אמן המאנגה מסאמונה שירו, אשר הצלחתה הובילה להיווצרות של זיכיון מדיה פופולרי. הסדרה פורסמה לראשונה מאפריל 1989 עד נובמבר 1990 במגזין המאנגה Young Magazine Kaizokuban ובהמשך חברת ההוצאה לאור היפנית קודנשה פרסמה את כל הסדרה בספר ב-2 באוקטובר 1991.

הפופולריות של סדרת המאנגה הובילה לכך שבהמשך מסאמונה שירו הפיק לסדרה זו שתי סדרות המשך: "הרוח במעטפת 1.5: מעבד שגיאת-אנוש" שפורסם במקור בשנת 2001 ו"הרוח במעטפת 2: ממשק אדם-מכונה" שפורסם במקור בשנת 2003.

## תקציר העלילה
עלילת הסדרה מתרחשת בעולם עתידני בעיר היפנית הבדיונית ניאהמה ומתמקדת בסייבורגית מוטוקו קוסנאגי, המכונה "המייג'ור", אשר משתייכת ליחידת עלית מובחרת ומיומנת במיוחד העוסקת בפעילויות מיוחדות, כולל לחימה בטרור ופשעי סייבר, בחברה דיסטופית. על היחידה מוטלת המשימה לחקור מגוון רחב של פשעים, כולל פשעי סייבר, שחיתות וקנוניות פוליטיות.

במרכז העלילה היחידה מנסה לתפוס האקר מסתורי המכונה "שליט הבובות".

## דמויות

* **מוטוקו קוסאנאגי** (מכונה גם "**המייג'ור**") - הגיבורה הראשית בסדרה. מוטוקו היא סייבורגית חסרת פחד ומיומנת במיוחד אשר משמשת כמפקדת השטח של יחידה 9 לביטחון הציבור. כמעט כל הגוף שלה הוא רובוטי והדבר מקנה לה כוח וזריזות על אנושיים.
* **דייסוקה אראמקי** - המנהיג הפרגמטי של יחידה 9.
* **באטו** - הקולגה השרירי והקשוח של מוטוקו ולוחם מיומן.
* **טוגוסה** - חבר צעיר ביחידה אשר לו כמעט ועד שדרוגים קיברנטים. הוא החבר הנשוי היחיד ביחידה והוא אב לילד.
* **אישיקאווה** - אחד מהחברים הוותיקים ביותר ביחידה, האקר ומומחה ללוחמת סייבר.
* **סאיטו** - צלף עם שתל קיברנטי אשר משפר באופן ניכר את הדיוק בצליפה ואת יכולות המיקוד שלו.
* **בורמה** - מומחה לנשק כבד וקיברנטיקה.
* **שליט הבובות (פרויקט 2501)** - האנטגוניסט הראשי בסדרה המקורית.

## עיבודים למדיות אחרות
לאורך השנים יצאו לשווקים גם מספר ספרים המכילים איורי קונספט רבים של העולם של הרוח שבמעטפת.

ב-17 ביולי 1997 יצא לשווקים משחק הווידאו "הרוח שבמעטפת" אשר פותח על ידי חברת Exact והיה מיועד לפלטפורמת המשחק פלייסטיישן.

אולפן האנימציה Production I.G הפיק מספר עיבודי אנימה שונים לרוח שבמעטפת. העיבוד הראשון שלה היה סרט האנימה עטור השבחים משנת 1995 בבימויו של מאמורו אושי. הסרט הצליח להציג את הסיפור הסדרה לקהל בינלאומי נרחב ונחשב לאחד מסרטי האנימה הטובים בכל הזמנים. בשנת 2004 יצא לאקרנים סרט המשך בשם "הרוח במעטפת 2: תמימות".

בין השנים 2002 עד 2003 שודרה ביפן סדרת האנימה "הרוח במעטפת: תסביך עצמאות" אשר הכילה סיפורים מקוריים וכללה שתי עונות עם 52 פרקים בסך הכל.

עיבוד לייב אקשן הוליוודי יצא לאקרנים ב-31 במרץ 2017 בכיכובה של סקרלט ג'והנסון בתפקיד מוטוקו "מייג'ור" קוסנאגי.

## ראו גם
* סייברפאנק

## קישורים חיצוניים

* האתר הרשמי

## הערות שוליים

קטגוריה:סיינן
קטגוריה:סדרות מאנגה
מילה טובה (שיר של רמי קלינשטיין ועדן בן זקן)

"**מילה טובה**" הוא סינגל שהוקלט על ידי עדן בן זקן ורמי קלינשטיין מתוך פרויקט מוזיקלי של "ישראל בידור". את השיר הוציאו ב-23 באפריל 2023 לאור חברות התקליטים NMC, שרית הפקות והליקון ארומה מיוזיק כסינגל החמישי מתוך אלבומה השביעי של בן זקן, *[[7 (אלבום של עדן בן זקן)|7]]*.

## רקע וכתיבה
"מילה טובה" נכתב והולחן על ידי אבי אוחיון ודודי בר דוד, והופק על ידי מתן דרור. השיר מתאר מסר של תקווה, חיבור ואופטימיות, תוך התמקדות בערכים של אהבה, חמלה והיכולת לשנות לטובה. הוא מתחיל בתובנה עמוקה על טבע האדם – הרצון להיות ביחד, להתקרב ולחיות בשלום, גם לאחר מאבקים. השיר מדגיש את הפוטנציאל הטמון באהבה ובמעשים קטנים של טוב, כאשר "עוד מילה טובה" ו"צחוק שמתגלגל" יכולים לשנות את חיינו ולשפר את העולם שסביבנו.

בחלקו השני, השיר נוגע ביכולת לקבל את המציאות כפי שהיא, להודות על מה שיש ולכבד את הדורות הקודמים – "לפרחים הוותיקים בגן". המסר המרכזי הוא שתהליך של למידה וצמיחה לאורך הזמן מוביל אותנו להיות טובים יותר, הן כיחידים והן כחברה. דרך שפה פשוטה ואופטימית, השיר מציע חזון של חיים המבוססים על אהבה, מילה טובה והכרת תודה, כרכיבים שמשמשים גשר בין חלום למציאות.

## מיקומי שיא

## קישורים חיצוניים

## הערות שוליים

קטגוריה:שירי רמי קלינשטיין
קטגוריה:שירי עדן בן זקן
קטגוריה:דואטים
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי דודי בר דוד
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי דודי בר דוד
קטגוריה:שירים שהופקו על ידי מתן דרור
קטגוריה:שירים על צחוק
קטגוריה:שירים על תקווה
קטגוריה:סינגלים בהוצאת הליקון ארומה מיוזיק
קטגוריה:סינגלים בהוצאת שרית הפקות
קטגוריה:סינגלים בהוצאת NMC יונייטד אנטרטיינמנט
להיות שלך

"**להיות שלך**" הוא סינגל שהוקלט על ידי הזמרות הישראליות עדן בן זקן ומאיה דדון. את השיר הוציאו ב-15 בספטמבר 2022 לאור חברות התקליטים שרית הפקות והליקון ארומה מיוזיק כסינגל הראשון מתוך אלבומה השביעי של בן זקן, *[[7 (אלבום של עדן בן זקן)|7]]*, וכסינגל החמישי מתוך אלבום הבכורה של דדון, "חוץ ממך".

## רקע וכתיבה
"להיות שלך" נכתב והולחן על ידי אושר כהן, שגם הפיק אותו מוזיקלית לצד לידור עייש. השיר מתאר מערכת יחסים כואבת ומורכבת, שבה הדוברת מתמודדת עם פרידה ועם הקושי לשחרר את אהובה שלה לחברה שהייתה קרובה אליה. הטקסט מציג רגשות עזים של כאב ותסכול, כאשר היא מדגישה את ההקרבה שעשתה עבור בן הזוג: "הכל עשיתי בשבילך, תפרתי ת'שריטות שלך". במקביל, יש תחושת בגידה, כאשר למרות כל מאמציה, הקשר ביניהם נשבר. החזרה על משפטים כמו "כואב לי לא להיות שלך" משקפים את הקושי שלה להשלים עם המציאות ואת התהום שנפערה ביניהם.

בחלקו השני, השיר מעמיק בתהליך ההתמודדות הפנימית שלה. היא מודה שקשה לה לנתק את עצמה מהזיכרונות ומהכאב, כשהראש שלה "מלא בך" והלב שלה "שבור ממך". המילים "ואלף פעמים רציתי לדבר איתך" מבטאות את הגעגוע ואת הצורך לסגור מעגל רגשי, לצד ההבנה שהקשר היה רעוע מלכתחילה.

## מיקומי שיא

## קישורים חיצוניים

## הערות שוליים

קטגוריה:שירי עדן בן זקן
קטגוריה:שירי מאיה דדון
קטגוריה:דואטים
קטגוריה:שירים בעברית
קטגוריה:שירים שנכתבו על ידי אושר כהן
קטגוריה:שירים שהולחנו על ידי אושר כהן
קטגוריה:שירים שהופקו על ידי אושר כהן
קטגוריה:שירים שהופקו על ידי לידור עייש
קטגוריה:שירים על כאב לב
קטגוריה:סינגלים בהוצאת הליקון ארומה מיוזיק
קטגוריה:סינגלים בהוצאת שרית הפקות
חמיירה (לבנון)

**חְמֶיירֶה** (בערבית: **الحميرة**; תעתיק: **אלחמירה**; בחלק מהמקומות שם הכפר נכתב בערבית: حميري; תעתיק: חמירי) הוא כפר שיעי, לבנוני קטן בנפת צור, מחוז דרום לבנון.

## מיקום
הכפר שוכן בגובה ממוצע 300 מטרים מעל פני הים, במרחק כ-17 קילומטרים מזרחית לעיר צור, כ-2 קילומטרים דרומית לטיר פלסאי, כ-3 קילומטרים צפונית מערבית לכפר דרדע'יא, כקילומטר צפונית למערוב.

הכפר הוכרז כרשות מקומית עצמאית בשנת 2004.

## דמוגרפיה
בשנת 2014 היו רשומים בכפר 624 בעלי זכות בחירה לפרלמנט הלבנוני. מעל 99% מהם - שיעים.

## הערות שוליים

קטגוריה:מחוז דרום לבנון: יישובים
אלזוורת' ויינס

**אלזוורת' ויינס** (באנגלית: **Henry Ellsworth Vines**;  28 בספטמבר 1911 – 17 במרץ 1994) היה טניסאי אמריקאי. הוא זכה במקום ראשון באליפות וימבלדון ופעמים באליפות ארצות הברית הפתוחה בטניס. בהמשך הוא זכה במספר תחרויות כספורטאי מקצועי. בנוסף לטניס ויינס היה שחקן גולף מצטיין.

## ביוגרפיה
אלזוורת' ויינס נולד בלוס אנג'לס בשנת 1911. הוא התחיל לשחק טניס בגיל 14. בהיותו סטודנט באוניברסיטת דרום קליפורניה הוא היה חבר בנבחרת כדורסל של האוניברסיטה.

החל מגיל 15 ויינס השתתף בתחרויות לגילו. בשנת 1931 הוא לראשונה זכה בתחרות. זו הייתה אליפות לוס אנג'לס.

באליפות ארצות הברית הפתוחה בטניס ויינס זכה בתחרויות גברים בשנים 1931 ו-1932. בשנת 1932 הוא זכה גם בתחרות זוגות גברים ובשנת 1933 בתחרות זוגות מעורבים.

בשנת 1932 ויינס זכה באליפות וימבלדון.

באליפות אוסטרליה הפתוחה ויינס הגיע לרבע הגמר בשנת 1933.

ויינס היה חבר נבחרת גביע דייוויס של ארצות הברית בשנים 1932/1933, אך בשנת 1932 הנבחרת הפסידה בגמר.

בשנת 1934 ויינס עבר לטניס מקצועי וזכה במסגרת זו במספר תחרויות. הוא שיחק בתחרויות עד לשנת 1940.

החל משנת 1942 ויינס שיחק גולף מקצועי. הוא זכה במספר תחרויות.

ויינס נפטר בשנת 1994.

## הישגים

## קישורים חיצוניים

* 
* 

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:טניסאים אמריקאים
קטגוריה:טניסאים זוכי אליפות וימבלדון
קטגוריה:טניסאים זוכי אליפות ארצות הברית הפתוחה בטניס
קטגוריה:לוס אנג'לס: ספורטאים
קטגוריה:אמריקאים שנולדו ב-1911
קטגוריה:אמריקאים שנפטרו ב-1994
קמרינס הדרומית

**קמרינס הדרומית** (בפיליפינית: **Timog Camarines**) - חבל מנהלי של הפיליפינים ממוקם בדרום המדינה ומהווים חלק מאי לוזון. האזור ידוע בטבע המרהיב, הכולל חופים לבנים, מים צלולים ופסגות הרים ירוקות. האטרקציות המרכזיות כוללות את הלגונה הנסתרת, הר הגעש מייניט והכפרים המקומיים. פעילויות פופולריות באזור כוללות צלילה, שנורקלינג, טיולים רגליים וביקור בכפרים המקומיים כדי לחוות את התרבות הפיליפינית המקומית.

לאזור ניתן להגיע בטיסות פנימיות מהערים המרכזיות בפיליפינים, כמו גם בשייט ממקומות שונים במדינה.

האזור מציע מגוון רחב של אפשרויות לינה, כולל בתי מלון, בתי הארחה ובקתות חוף. התיירות היא ענף כלכלי חשוב באיים והם מושכים תיירים מכל רחבי העולם בזכות היופי הטבעי והאטרקציות המגוונות.

## אטרקציות ופעילויות
* **הלגונה הנסתרת**: אחת מהאטרקציות היפות באזור, המאפשרת שחייה וצלילה במים צלולים.
* **הר הגעש מייניט**: הר געש פעיל שמאפשר טיולים רגליים ונוף מרהיב.
* **הכפרים המקומיים**: מציעים הצצה לחיי היום-יום של המקומיים וניתן לחוות את התרבות הפיליפינית.

**פעילויות פופולריות**
* **צלילה ושנורקלינג**: המים הצלולים באיים מציעים חוויות צלילה ושנורקלינג ייחודיות עם שפע של חיים תת-ימיים.
* **טיולים רגליים**: ההרים והגבעות באיים מציעים מסלולים מרהיבים לטיולים רגליים.
* **ביקור בכפרים המקומיים**: מאפשר חוויה תרבותית וחשיפה למנהגים ולחיים המקומיים.

בשנת 2011 באזור בוצעו צילומים של "הישרדות איי קמרינס".

## היסטוריה
התרבות המקומית עשירה במנהגים ובמסורות פיליפיניות. התושבים המקומיים מתפרנסים בעיקר מחקלאות, דיג ותיירות. לאורך ההיסטוריה, האיים היו חלק ממסלולי סחר מרכזיים והתפתחו כמרכז תרבותי וכלכלי חשוב באזור.

הספרדים הגיעו לאוזר במהלך המאה ה-16. בהמשך השטח היה בשליטה של ארצות הברית. במהלך מלחמת העולם השנייה הוא נכבש על ידי יפן.

## קישורים חיצוניים
* 

## הערות שוליים

קטגוריה:ויסאיאס
ג'ק קרופורד

**ג'ק קרופורד** (באנגלית: **John Herbert Crawford**;  22 במרץ 1908 – 10 בספטמבר 1991) היה טניסאי אוסטרלי. הוא זכה במקום ראשון באליפות וימבלדון, באליפות אוסטרליה הפתוחה ואליפות צרפת הפתוחה בטניס בשנת 1933, אך באליפות ארצות הברית הפתוחה בטניס הפסיד בגמר. 

## ביוגרפיה
ג'ק קרופורד נולד בעיירה ליד אולבורי בשנת 1908. הוא התחיל להשתתף בתחרויות בגיל 12. בשנים 1926/1929 הוא זכה באליפות אוסטרליה לצעירים.

שנת שיא בקריירה של קרופורד היה 1933 כאשר הוא זכה ב-3 תחרויות גדולות אך בארצות הברית הגיע רק למקום השני.

באליפות אוסטרליה הפתוחה קרופורד זכה בתחרויות הגברים 4 פעמים (1931, 1932, 1933 ו-1935). בתחרויות זוגות גברים הוא זכה 3 פעמים (1931, 1932 ו-1933). בתחרויות זוגות מעורבים הוא זכה 3 פעמים באותן השנים.

באליפות צרפת הפתוחה קרופורד זכה בתחרות הגברים בשנת 1933. באותה שנה הוא זכה בתחרות זוגות גברים ובשנת 1935 בתחרות זוגות מעורבים.

באליפות וימבלדון קרופורד זכה בשנת 1933. בשנת 1935 הוא זכה בתחרות זוגות גברים ובתחרות זוגות מעורבים.

באליפות ארצות הברית הפתוחה קרופורד הפסיד במשחק הגמר בתחרות הגברים בשנת 1933. בשנת 1939 הוא הפסיד בגמר בתחרות זוגות גברים. 

קרופורד היה חבר נבחרת גביע דייוויס של אוסטרליה בשנים 1928/1937.

קרופורד פרש מטניס בשנת 1940.

בשנת 1977 קרופורד התקבל למסדר האימפריה הבריטית בדרגת קצין.

קרופורד נכלל בעולם התהילה של הטניס בשנת 1979.

קרופורד נפטר בשנת 1991.

## הישגים

## קישורים חיצוניים

* 

קטגוריה:טניסאים אוסטרלים
קטגוריה:טניסאים זוכי אליפות וימבלדון
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות אוסטרליה הפתוחה
קטגוריה:קצינים במסדר האימפריה הבריטית
קטגוריה:אוסטרלים שנולדו ב-1908
קטגוריה:נפטרים ב-1991
Million Dollar Shootingstar

**Million Dollar Shootingstar** היא תוכנית טלוויזיה גרמנית בהנחיית בר רפאלי ששודרה בערוץ Sat.1, ובנוסף שודרה גם בישראל.

במסגרת התוכנית עשר מתמודדות מתחרות ביניהן במשימות של דוגמנות צילום, שכל שבוע המתמודדת בעלת התמונה הטובה ביותר מזדכה במאה אלף דולר. הצילומים נערכו במקומות שונים ברחבי העולם, הפרק הראשון שודר בפארק תמנע שבישראל, ופרקים נוספים צולמו באיסלנד, גרינלנד ואפריקה.

רפאלי מלבד הנחיה משמשת גם כשופטת בתוכנית, בנוסף צוות השופטים כולל את סוכן הדוגמנות פיימן אמין וצלם האופנה אוליבר גסט.

התוכנית קיבלה ביקורות שליליות, בין היתר נטען שהמנחה בר רפאלי לא מראה רגש אמיתי, ואף השוו אותה להיידי קלום שמגישה את התוכנית "הטופ מודל הבאה של גרמניה".

## קישורים חיצוניים

קטגוריה:תוכניות מציאות גרמניות
קטגוריה:תוכניות טלוויזיה על דוגמנות
קטגוריה:גרמניה: דוגמנות
קטגוריה:בר רפאלי
שירלי איטון

**שירלי ז'אן איטון** (באנגלית: **Shirley Jean Eaton**; נולדה ב-12 בינואר 1937) היא שחקנית וזמרת אנגלייה. שיחקה בסרטי קולנוע בריטיים רבים במהלך שנות ה-50 וה-60 של המאה ה-20. התפרסמה בעיקר בזכות תפקידה בסרט "גולדפינגר", בו גילמה את נערת הבונד ג'יל מאסטרסון. בנוסף, היא גם השתתפה בסרט "רופא לעת צרה".

היא פרשה ממשחק ב-1969 אך שבה לכך כעבור 30 שנה, ב-1999, כאשר פרסמה את האוטוביוגרפיה שלה, שהייתה לרב-מכר. ב פרסמה עוד שלושה ספרים נוספים.

איטון הייתה נשואה לקולין לנטון רו מ-1957 ועד למותו ב-1994. לזוג נולדו שני בנים.

## קישורים חיצוניים
* 

## הערות שוליים

קטגוריה:שחקנים בסרטי ג'יימס בונד
קטגוריה:בריטים שנולדו ב-1937
קטגוריה:בריטיות שנולדו ב-1937
מחנה עודד

**מחנה עודד** היה בסיס צבאי של צה"ל ליד מושב מצליח בסמוך לרמלה. במחנה שכנו משרדי הקישור והגיוס של אוגדה 380. בשנת 2005 פורק המחנה במסגרת פינוי התוואי הנדרש לסלילת כביש 431.

מקורו של המחנה בתקופת המנדט הבריטי.

המחנה נקרא על שמו של רב-סרן עודד שניידר, שנספה בעת מילוי תפקידו בתאונת אופנוע. המחנה השתרע על פני שטח של 51 דונם.

בחפירה ארכאולוגית במקום נמצאו שרידים של אזור תעשייה מהתקופה העבאסית. בניית המחנה בתקופת המנדט הבריטי פגעה בחלק מהשרידים הקדומים.

## הערות שוליים

עודד
עודד
קטגוריה:רמלה: מבנים
עודד
תחנת EUR פרמי (מטרו רומא)

ממוזער|הכניסה לתחנה מ-ויאלֵה אמריקה
[ממוזער|תצלום מאת [פאולו מונטי מ-1967 המתאר את החלק החיצוני של התחנה ומגדלי ליג'יני]]
**EUR פרמי** היא תחנה בקו B של המטרו של רומא.

## היסטוריה
תחנת EUR פרמי נחנכה בשם "אֵספוזיציונֵה מזרח" יחד עם הקטע הראשון של קו המטרו B בין שבין לאורנטינה לטרמיני ב-9 בפברואר 1955 על ידי נשיא איטליה לואיג'י אינאודי. השם שנקבע לתחנה הצמודה היה "אֵספוזיציונֵה מערב" (ומאוחר יותר EUR פאלאספורט). במקור שמות התחנות היו אמורים להיות "תערוכה עילית" ו"תערוכה תחתית", על מנת לדעת מהי זרימת הנוסעים המגיעים אל התערוכה האוניברסלית או היוצאים ממנה.

בשנות ה-60, לרגל משחקי האולימפיאדה ה-17, נוצר בשטח הגדול בין שתי התחנות פארק סנטרל לייק, הידוע בכינויו פארק אגם EUR. בערך בזמן הזה שונה שם התחנה ל־EUR פרמי ושמה של התחנה הצמודה הפך ל־EUR מרקוני (רק בשנות ה-90 שונה שמה של התחנה הצמודה ל־EUR פאלאספורט).

אטריום התחנה הנגיש מכיכר תחנת אנריקו פרמי ובו מספר פסיפסים אשר נוצרו בשנת 1996 על ידי ברונו צ'קובלי ורופרכט גייגר כחלק מפרויקט אומנות מטרו רומא.

בשנת 2018 שונה שמה של התחנה, והיא קיבלה את שם, "EUR פרמי החדשה" (שהיה שמה הזמני עד לינואר 2019) כחלק מיוזמה פרסומית למרכז הקונגרסים החדש אשר מיקומו צמוד לתחנה.

## מבנים ומערכות
התחנה ממוקמת מתחת למפלס הרחוב ויאלֵה אמריקה. לתחנה שתי גישות: אחת במפלס הרחוב בפיאצה דלה סטציונה אנריקו פרמי, משם אתה ניגש לאטריום הראשי (הכולל את השירותים השונים).

## תחבורה ציבורית העוברת בסמוך לתחנה
באזור ישנם קווי אוטובוס עירוניים רבים המופעלים על ידי ATAC, Autoservizi Troiani ו־Bus International Service.
* 24x24 פיקסלים|Fermata autobus קצה/תחנות של קווי אוטובוס עירוניים

## שירותים
* 24x24 פיקסלים|Biglietteria a sportello משרד הכרטיסים ATAC / Metrebus
* 24x24 פיקסלים|Biglietteria מכונות כרטיסים אוטומטיות
* לא ממוסגר|24x24 פיקסלים משרד אבדות
* 24x24 פיקסלים|WC שירותים
* 24x24 פיקסלים|Bar בר
## קישורים חיצוניים

## הערות שוליים

EUR פרמי
מצפור דוד איזן

**מצפור דוד איזן** הוא אתר ההנצחה הממוקם בראש פסגה בכרמל בסמוך ליישוב הדרוזי עספיא על שם סגן , קצין תותחנים שנפל במלחמת ההתשה. בסמוך למצפור ניטעה חורשה על שמו. מצפור זה הוא אתר ההנצחה היחידי בארץ שעוסק במלחמה זו.

המצפור הוקם ביוזמת המשפחה, שגייסה כספים להקמתו. אחת התרומות הגדולות נתרמה על ידי הזמר מייק בראנט. האתר תוכנן במשך שנתיים על ידי אביו של איזן ומתנדבים. באתר מוצבת אנדרטה המורכבת מאותיות ה.ת.ש.ה.. באנדרטה חקוקים שמות החיילים שנפלו עם איזן. המצפור נחנך ב-2 באוקטובר 1973, במעמד האלוף אריאל שרון. באתר רחבת זיכרון ובה מוצב תותח שהובא מהקרבות בדרום, המסמל ואנדרטה עשויה אבן עליה האותיות "ה.ת.ש. ה". לצידה משפט הלקוח מיומנו של איזן "לא אמות ואפילו יהרגוני."

בשנת 1994 נחנכה במקום מפת תבליט עשויה אלומיניום ומשקלה כשלושה טונות בשטח 55 מ"ר ועליה שיחזור אירועי מלחמת ההתשה בסיני.

מקטע 13-14 חלק משביל ישראל העובר מקיבוץ יגור אל נחל אורן עובר בנקודת המצפור.

## הערות שוליים

קטגוריה:הכרמל
קטגוריה:אנדרטאות באזור חיפה
קטגוריה:שביל ישראל
קטגוריה:מלחמת ההתשה: אבידות והנצחה
משחק קלפים (שיר)

"**משחק קלפים**" הוא סינגל שהוקלט על ידי הזמרת הישראלית עדן בן זקן. את השיר הוציאו ב-24 במאי 2023 לאור חברות התקליטים שרית הפקות והליקון ארומה מיוזיק כסינגל כפול עם "עמנואלה" מתוך אלבומה השביעי של בן זקן, *[[7 (אלבום של עדן בן זקן)|7]]*.

## רקע וכתיבה
"משחק הקלפים" נכתב על ידי בן זקן ואבי אוחיון, שגם הלחין אותו לצד מתן דרור ומור אוזן. דרור הפיק אותו מוזיקלית. השיר מתאר חוויה של כאב רגשי ותסכול, לצד תחושת בלבול וחיפוש אחר הקלה. בפתיחה, הדוברת מתארת מצב נפשי שבו מחשבותיה רודפות אותה ללא הפסקה – "הראש עובד שעות אולי עדיף לשתות" – רמז לרצון לברוח מהכאב באמצעות פתרונות זמניים, כמו שתיית משקאות חריפים. היא מתעמתת עם דמות שמבטיחה לה דברים רבים ("אמרת אין כמוך שאת מספר אחת"), אך נראה שהיא ספקנית בנוגע לאמינותה. שאלת "תגיד ת'לא פוחד להישאר לבד?" חושפת את החשש מהתמודדות עם בדידות או אי-יציבות במערכת היחסים.

בחלקו השני, השיר עובר לנימה מרדנית יותר, כשהדוברת מבטאת רצון לפרוק עול ולהתמקד בעצמה. בשורה "אני רוצה לרקוד בלילה אין חוקים" בא לידי ביטוי החיפוש אחר שחרור והנאה מבלי להתחשב בדעותיהם של אחרים. עם זאת, היא נשארת לכודה בתוך מעגל של רגשות סוערים וספקות, כפי שמשתקף בשאלה החוזרת "תגיד לי למה למה למה". בסיום, יש קריאה לחשוף את האמת ולהתמודד עם המציאות: "תראה את הפנים", ביטוי לדרישה לכנות ולסיום המשחקים הרגשיים.

## ביקורות והצלחה מסחרית
מבקר המוזיקה הישראלי יוסי חרסונסקי העניק לשיר שניים וחצי כוכבים מתוך חמישה. הוא כתב: .

"משחק קלפים" הושמע רבות בתחנות הרדיו בישראל. הוא הגיע בשיאו למקום הרביעי במצעד מדיה פורסט TL.

## מיקומי שיא

## הערות שוליים

קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי עדן בן זקן
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מור אוזן
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
קטגוריה:שירים על כאב לב
קטגוריה:סינגלים בהוצאת הליקון ארומה מיוזיק
קטגוריה:סינגלים בהוצאת שרית הפקות
אינדיה מור

**אינדיה אדריאנה מור** (באנגלית: **Indya Adrianna Moore**; נולדה ב-17 בינואר 1995) היא שחקנית ודוגמנית אמריקאית. ידועה בעיקר מתפקידה בתור אנג'ל אוונג'ליסטה מהסדרה "פוזה" (2018-2021). בשנת 2019 נבחרה לרשימת טיים 100.

## ביוגרפיה
נולדה כזכר בברונקס, ניו יורק, להורים ממוצא האיטי, פוארטו ריקני ודומיניקני. בגיל ארבע עשרה עזבה את ביתה לאחר שהוריה לא קיבלו את היותה טרנסג'נדרית. מור הועברה לחסות משפחות אומנה שונות ועברה בתים לעיתים תכופות, בעיקר ברחבי העיר ניו יורק. לאחר שחוותה בריונות והצקות באופן מתמשך, נשרה מבית הספר בכיתה י'. באותה התקופה החלה לדגמן.

### קריירה
בגיל חמש עשרה מור החלה לדגמן עבור דיור וגוצ'י. בהמשך החלה לשחק, כשתפקידה הראשון היה בסרט "ערב שבת בכנסייה".

בשנת 2017 הצטלמה למהדורה הספרדית של מגזין "ווג" ולקליפ לשיר "Swish Swish" של קייטי פרי. בהמשך לקחה חלק בהופעתה של פרי ב"סאטרדיי נייט לייב". באותה השנה לוהקה לסדרה "פוזה", בה שיחקה את אנג'ל אוונג'ליסטה, עובדת מין טרנסג'נדרית שלוקחת חלק בעולם הנשפים הניו יורקי.

במאי 2019 הפכה לטרנסית הראשונה שהופיעה על שער המהדורה האמריקאית של מגזין "Elle". באותה השנה דיבבה דמות א-בינארית בשם שפ בתוכנית "Steven Universe Future" ששודרה בקרטון נטוורק.

ב-2020 שיחקה בסרט "אסקייפ רום: השלב הבא" וב"מדריך הבייביסיטר לציד מפלצות". באותה השנה נבחרה לאחד מחמישים הלהט"בים הבולטים בארצות הברית על ידי המגזין הלהט"בי "Queerty". החל משנת 2023, מדבבת את דמותה של ברוקלין בסדרה "מון גירל ושדינוזאור".

## חיים אישיים
מור מזדהה כטרנסג'נדרית וא-בינארית. על כן, מעדיפה שיפנו אליה בכינוי גוף נקבה (היא) או singular they. ב-2018 סיפרה על היותה פוליאמורית.

## פרסים ומועמדויות

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:דוגמניות אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקנים להט"בים אמריקאים
קטגוריה:טרנסג'נדריות אמריקאיות
קטגוריה:אמריקאים ממוצא האיטי
קטגוריה:אמריקאיות ממוצא דומיניקני
קטגוריה:אמריקאיות ממוצא פוארטו ריקני
קטגוריה:אמריקאיות שנולדו ב-1995
קטגוריה:אמריקאים שנולדו ב-1995
ילדת רחוב (שיר)

"**ילדת רחוב**" הוא סינגל שהוקלט על ידי הזמרת הישראלית עדן בן זקן. את השיר הוציאו ב-31 במאי 2023 לאור חברות התקליטים שרית הפקות והליקון ארומה מיוזיק כסינגל השמיני והאחרון מתוך אלבומה השביעי של בן זקן, *[[7 (אלבום של עדן בן זקן)|7]]*.

## רקע וכתיבה
"ילדת רחוב" נכתב על ידי בן זקן ואבי אוחיון, שגם הלחין אותו לצד מתן דרור ומור אוזן. דרור הפיק אותו מוזיקלית. השיר מתאר תהליך התבגרות והתמודדות עם מצבים קשים לאורך השנים. בחלקו הראשון, הדוברת משקפת את עברה ומספרת על משברים שחוותה – לילות שבהם "נמחקה מול כולם", חברים שלא היו אמיתיים וסיפורים שהוליכו אותה שולל. היא מתארת כיצד למדה להתמודד עם כאב באופן פנימי, תוך שמירה על חיצוניותה – "עיניים אדומות, לא לבכות שלא יראו".

בחלקו השני, הדוברת מעלה על נס את כוחה להישאר נאמנה לעצמה, על-אף השינויים שסביבתה עוברת. היא מציינת שכבר חוותה את מרבית המצבים והכאב, אך עדיין נשארה "אותה ילדת רחוב" – אותנטית, מחוברת לשורשיה ולא מתרשמת מזוהר או הצלחות רגעיות ("לא הכל זה מצעד פזמונים"). השיר מסתיים בנימה אופטימית ואישית יותר, כשהיא מזכירה את אהובה שמחכה לה, המסמל תקווה, נחמה ואהבה שתמיד הייתה יעד אליו היא שואפת.

## ביקורות והצלחה מסחרית
מבקר המוזיקה הישראלי יוסי חרסונסקי העניק לשיר שני כוכבים מתוך חמישה. הוא כתב: .

"ילדת רחוב" הושמע רבות בתחנות הרדיו בישראל. הוא הגיע בשיאו למקום השביעי במצעד מדיה פורסט TL.

## מיקומי שיא

## הערות שוליים

קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי עדן בן זקן
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מור אוזן
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
קטגוריה:שירים על ילדות
קטגוריה:שירים על כאב לב
קטגוריה:שירים על תהילה
קטגוריה:סינגלים בהוצאת הליקון ארומה מיוזיק
קטגוריה:סינגלים בהוצאת שרית הפקות
הנס של ג'וי

**הנס של ג'וי** (באנגלית: **Joy**) הוא סרט ביוגרפי בריטי משנת 2024 בבימויו של בן טיילור, עם ביל ניי ותומאסין מקנזי בתפקידים הראשיים.

הסרט מספר את סיפרם של כירורג, פיזיולוג ואחות בריטיים שפתחו את שיטת ההפריה חוץ-גופית בבריטניה למרות התנגדות קשה מהכנסייה, התקשורת והממסד המדעי.

הם הצליחו לראשונה בעולם להביא ללידת תינוקת המבחנה הראשונה בעולם, לואיזה ג'וי בראון, בשנת 1978 ומכאן שם הסרט.

## תקציר העלילה
בשנת 1968 מתקבלת האחות ג'ין פרדי (תומאסין מקנזי)  לעבודה כמנהלת המעבדה של הפיזיולוג ד"ר רוברט אדוארדס (ג'יימס נורטון) באוניברסיטת קיימברידג'. אדוארדס הוא חוקר בתחום פוריות האישה והפריה חוץ-גופית ואף הצליח להפרות ביצית במעבדה.

כדי להמשיך במחקר הם יוצרים קשר עם ד"ר פטריק סטפטו (ביל ניי) , כירורג ותיק מבית החולים באולדהם. הוא מומחה בשאיבת ביציות מזקיקים בשחלות בלפרוסקופיה. לאחר היסוס הוא מסכים להשתתף במחקר ביחד עם האחות הראשית של אולדהם, מיוריאל (טניה מודי). ג'ין מגייסת נשים המעוניינות בטיפול, מגבשת אותן ומנהלת את הטיפול ההורמונלי ואת המעבדה.

עד מהרה מתגלה עבודתה של ג'ין. הכומר מבקש ממנה לא להגיע לכנסייה ואמה הדתית גלאדיס (ג'ואנה סקנלן) מנתקת את הקשרים אתה. המועצה המדעית מסרבת לתת להם מימון.

אדוארדס מופיע בעימות טלוויזיוני מול דר ג'יימס ווטסון ולא נראה שם במיטבו לאחר שאינו יכול להבטיח במאה אחוז שהוולד לא יהיה עם מומים. כותרת בדיילי מירור מכנה אותו פרנקנשטיין.

ג'ין עצמה סובלת מאנדומטריוזיס וזו הסיבה שהיא מנתקת את הקשר עם עובד במעבדה ממוצא הודי, ארון (ריש שאה).

ניסיונות ההפריה נכשלים וג'ין מגלה שזה בגלל פרפין בו השתמשו. אמיה חולה בסרטן וג'ין המיואשת מתפטרת וחוזרת לסעוד אותה. ד"ר אדוארדס מנסה ללכת לפוליטיקה אך נכשל.

השניים נפגשים בהלווית האם ומחליטים לחזור שוב למחקר ולפי הצעתה של ג'ין לא להתערב במחזור הטבעי של האישה. הם מצליחים להפרות את הזוג ג'ון ולסלי בראון וב-28 ביולי 1978 נולדת בניתוח קיסרי תינוקת המבחנה הראשונה בעולם, לואיז ג'וי בראון.

ג'ין מתה מסרטן בגיל 40 (1945–1985), ד"ר סטפטו מת ב־1988 בגיל 79. ד"ר רוברט אדוארדס האריך חיים יותר מהם וזכה בפרס נובל לפיזיולוגיה או לרפואה ב-2010.

בסוף הסרט רואים את טבלת ההנצחה לשלושתם בבית החולים המרכזי באולדהם.

## צוות השחקנים

## קישורים חיצוניים

*קדימון לנס של ג'וי, באתר יוטיוב
*הסיפור האמיתי של הנס של ג'וי, באתר יוטיוב.

קטגוריה:סרטי 2024
קטגוריה:סרטים בריטיים
קטגוריה:סרטים באנגלית
קטגוריה:סרטים ביוגרפיים
קטגוריה:נטפליקס: סרטים
מדינת היהודים / קטעים

"**מדינת היהודים / קטעים**" הוא אלבום הסולו השלישי של המשורר יענקל'ה רוטבליט אשר ראה אור בשנת 2004. האלבום שלוקח את שמו מספרו של בנימין זאב הרצל, יחד עם ממשיכו מדינת היהודים / חלק ב', מותח ביקורת על המצב הפוליטי בישראל ובפרט על תוכנית ההתנתקות הממשמשת ובאה. כך לדוגמה, ב"שיר ארצישראל" קורא רוטבליט לראש הממשלה אריאל שרון, "תפעיל את הבולדוזר, אריק / בוא נתחיל להרוס".

בניגוד לאלבומיו הקודמים, אותם ניהל מוזיקלית מיקי גבריאלוב, ב"מדינת היהודים" פתח רוטבליט בשיתוף הפעולה שלו עם גדי רונן והרכב הליווי שכינה "זאטוטי הרוח", איתם הוציא את אלבומיו הבאים. שיתוף פעולה זה הוביל לאחר מכן ליצירת ההרכב החצר האחורית.

## רשימת השירים

## משתתפים באלבום
יענקל'ה רוטבליט - שירה, מילים ולחנים

גדי רונן - הפקה, קלידים, גיטרה בס, קולות

בועז ריינשרייבר - הפקה, גיטרות, קולות

עופר גנור - גיטרה מובילה

אייל גנור - קונטרבס, כלי קשת, גיטרה בס

גיא יונה - תופים, כלי הקשה

מור שטייגל - שירה, קולות

שחר, גיל והדר רונן, עמרי סלע, יונתן דיוולד - קולות ("תמונת המצב")

## קישורים חיצוניים
* 
* 

קטגוריה:אלבומי קונספט
קטגוריה:אלבומים בעברית
קטגוריה:תוכנית ההתנתקות בתרבות
כיבוש דמשק (2024)

**כיבוש דמשק** נערך במסגרת מתקפת המורדים הסורים ב-7 בדצמבר 2024, במהלכו חדרו כוחות האופוזיציה הסורית למחוז ריף דמשק מדרום והתקרבו למרחק של 20 ק"מ מהבירה דמשק. צבא סוריה נסוג ממספר נקודות בפאתי העיר. במקביל להתקדמות לכיוון דמשק, פתחו כוחות האופוזיציה בצפון במתקפה לתוך העיר חומס וכבשו אותה. בהמשך חדרו לדמשק והכריזו על נפילת משטרו של נשיא סוריה בשאר אל-אסד.

## מהלך הקרב
ב-7 בדצמבר 2024 הודיעו כוחות המורדים הסורים כי החלו להקיף את דמשק לאחר שכבשו ערים סמוכות, כאשר הצהיר מפקד המורדים חסן עבד אל-גאני כי "כוחותינו החלו ליישם את השלב האחרון של כיתור הבירה דמשק". המורדים החלו להקיף את הבירה לאחר שכבשו את אל-סנמיין, עיירה המרוחקת 20 קילומטרים מהכניסה הדרומית של דמשק.

באזור ריף דמשק, כוחות צבא אסד נסוגו מהערים אסל אל-וורד, יברוד, פליטה, אל-נסריה וארטוז, בעוד המורדים הגיעו למרחק של 10 ק"מ מדמשק. ממשלת סוריה הכחישה את הטענות לפיהן צבאה נסוג מעמדות ליד העיר. עד הערב, כוחות פרו-ממשלתיים עזבו את העיירות בפאתי דמשק, כולל ג'ראמנה, קטאנה, מואדאמיאת א-שאם, דראייה, אל-כיסווה, אל-דומייר, דרעא ואתרים ליד הבסיס האווירי במצ'ה.

על פי מרכז המעקב הסורי לזכויות אדם, מורדים סורים היו פעילים בפרברי ג'ראמנה, מואדמיה ודרייה בדמשק, וצעדו ממזרח לכיוון הרסטה. בכיכר המרכזית של ג'ראמנה, מפגינים התומכים בכוחות המורדים הורידו פסל של חאפז אל-אסד. בערב, על פי הדיווחים, כוחות פרו-ממשלתיים נסוגו מכמה פרברים שבהם פרצו הפגנות בקנה מידה גדול.

לפנות בוקר של 8 בדצמבר הכריזו כוחות המורדים כי משטרו של בשאר אל-אסד הופל רשמית, לאחר שזה עזב את דמשק זמן קצר קודם לכן.

## הערות שוליים

קטגוריה:מלחמת האזרחים בסוריה
קטגוריה:דמשק: היסטוריה
קטגוריה:2024 בסוריה
נטשה האוסדורף

**נטשה האוסדורף** (באנגלית: **Natasha Hausdorff**; נולדה באוקטובר 1989) היא עורכת דין בריטית-ישראלית, מומחית למשפט בין-לאומי ודוברת בנושאים הקשורים לישראל ול. היא מועסקת כעורכת דין בלשכת עורכי הדין "6 Pump Court" בלונדון, ועובדת בהתנדבות כמנהלת המשפטית של הארגון UK Lawyers for Israel. האוסדורף היא בוגרת אוניברסיטת אוקספורד, אוניברסיטת תל אביב ובית הספר למשפטים באוניברסיטת קולומביה.

## ביוגרפיה
### ראשית חייה
האוסדורף גדלה ברובע קנזינגטון, בלונדון, אנגליה. אביה הישראלי נולד בתל אביב, ומשפחתו מצד האב מתגוררת בישראל מזה שמונה דורות. אחד מאבותיה, עזריאל זליג הויזדורף, עלה לירושלים דרך לונדון בשנת 1847. הוריה נפגשו בישראל ולאחר נישואיהם עברו לבריטניה.

### השכלה
האוסדורף קיבלה תואר במשפטים מאוניברסיטת אוקספורד (לינקולן קולג') בהצטיינות בשנת 2012. היא סיימה תואר שני (LL.M.) במשפט בין-לאומי ציבורי ודיני לחימה מאוניברסיטת תל אביב בהצטיינות יתרה בשנת 2016. בשנת 2018, הייתה עמיתה בתוכנית למשפט ביטחוני לאומי בבית הספר למשפטים של אוניברסיטת קולומביה תחת מלגת פגסוס.

### קריירה
#### עיסוק משפטי
האוסדורף מתמחה במשפט בין-לאומי פומבי, ליטיגציה מסחרית ועניינים רגולטוריים. היא משמשת כעורכת דין בלשכתעורכי הדין 6 Pump Court בלונדון מאז שנת 2016. האוסדורף הופיעה בפני מגוון בתי משפט וטריבונלים בבריטניה, ומייצגת לקוחות פרטיים וממשלתיים. בעבר עבדה במשרד עורכי הדין "Skadden, Arps, Slate, Meagher & Flom" בלונדון ובבריסל, וכן התמחתה אצל נשיאת בית המשפט העליון בישראל, מרים נאור.

#### דוברת ומומחית בתקשורת
האוסדורף הופיעה כפרשנית משפטית בתקשורת בין-לאומית, כולל BBC, Sky News, Fox News ו-CNN. היא כתבה מאמרים בעיתונים כמו "הטלגרף" ו-"The Algemeiner".

## פעילות למען ישראל
### "לוחמה משפטית"
האוסדורף טוענת כי מתנגדי ישראל פונים ל"לוחמה משפטית", שבה נעשה שימוש במשפט בין-לאומי לקידום מטרות פוליטיות. לדבריה, תביעות נגד ישראל בגופים בין-לאומיים מבוססות על שקרים ומטרתן ליצור דה-לגיטימציה למדינה.

### "עלילות דם"
באוקטובר 2023, אמרה האוסדורף כי האשמות בלתי מבוססות כלפי ישראל מזכירות את "עלילות הדם האנטישמיות" בצורה מודרנית.

### פסיקת בית הדין הבין-לאומי לצדק
בינואר 2024 התייחסה לפסיקת בית הדין הבין-לאומי לצדק על "רצח עם" בישראל וציינה כי לא נמצאו ממצאים מהותיים לכך. לדבריה, בית הדין פעל מתוך לחץ פוליטי.

## קישורים חיצוניים

* פרופיל באתר לשכת 6 Pump Court
* פרופיל באתר Algemeiner
* כתבה על האוסדורף באתר The Jewish Chronicle

## הערות שוליים

קטגוריה:עורכות דין בריטיות
קטגוריה:עורכי דין בריטים
קטגוריה:עורכות דין ישראליות
קטגוריה:עורכי דין ישראלים
קטגוריה:בוגרות אוניברסיטת אוקספורד
קטגוריה:בוגרי אוניברסיטת אוקספורד
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:משיאי משואה ביום העצמאות: 2025
קטגוריה:בריטים שנולדו ב-1989
קטגוריה:בריטיות שנולדו ב-1989
קטגוריה:ישראלים שנולדו ב-1989
קטגוריה:ישראליות שנולדו ב-1989
גרטלר

**גרטלר** הוא שם משפחה יהודי-אשכנזי. קרוב לוודאי מדובר בתרגום ליידיש למילה הגרמנית Gürtler שהוא מקצוע החרט.

קטגוריה:שמות משפחה אשכנזיים
טקס פרסי גלובוס הזהב ה-82

**טקס פרסי גלובוס הזהב ה-82** התקיים ב-5 בינואר 2025.

המועמדויות הוכרזו ב-9 בדצמבר 2024 בבית המלון בוורלי הילטון.

## רקע
כמו בשנה הקודמת הטקס ישודר בשידור חי על ידי CBS ובמקביל ישודר בארצות הברית באמצעות Paramount+. שידור התוכנית ב-CBS יהיה תחילתו של חוזה בן חמש שנים המעניק לרשת את זכויות השידור של הטקס.

זוהי השנה השנייה בה יחולק בטקס פרס על הישגים בקופות.

באוגוסט 2024 הוכרז כי הקומיקאית ניקי גלייזר תנחה את הטקס, תהיה זו הפעם הראשונה שגלייזר תנחה את גלובוס הזהב.

## רשימת הפרסים
### קולנוע

#### שיאני מועמדויות - סרטים

#### שיאני זכיות - סרטים

### טלוויזיה

#### שיאני מועמדויות – טלוויזיה

#### שיאני זכיות - טלוויזיה

### פרס ססיל ב. דה-מיל
פרס ססיל בי דמיל הוא תואר כבוד המוענק למצטיינים שהטביעו חותם משמעותי בתעשיית הקולנוע. הוא נקרא על שם המקבל הראשון שלו, הבמאי ססיל ב. דה-מיל.

### פרס קרול ברנט
פרס קרול ברנט הוא תואר כבוד המוענק למצטיינים שהטביעו חותם משמעותי בתעשיית הטלוויזיה. הוא נקרא על שם המקבלת הראשונה שלו, השחקנית קרול ברנט.

## ראו גם
* טקס פרסי אוסקר ה-97

## קישורים חיצוניים

* 

## הערות שוליים

קטגוריה:טקסי פרסי גלובוס הזהב
גלובוס הזהב
מאגר אשוקאן

**מאגר אשוקאן** (באנגלית: **Ashokan Reservoir**) הוא מאגר מים במחוז אלסטר, ניו יורק. הוא נמצא בקצה המזרחי של פארק קטסקיל , והוא אחד מכמה מאגרים שנוצרו כדי לספק מים לעיר ניו יורק. זהו המאגר העמוק ביותר של העיר בגובה 58 מ', ליד הסכר באתר לשעבר של בישופ פולס. אתר זה מסמן את המקום שבו נסכר נחל אסופוס  ב-9 בספטמבר 1913, ושם החלה אגירת מים באגן המערבי של האשוקן.

## היסטוריה
נהר קרוטון היה המקור העיקרי לאספקת המים של ניו יורק משנת 1842 ועד אמצע המאה ה-20. מים הובאו לעיר דרך אמת המים של קרוטון, שנקראה לימים אמת המים העתיקה של הקרוטון. אמת המים הזו נשארה בשירות עד שנת 1955

בתחילת המאה ה-20, צורכי העיר במים הוסיפו לעלות. בשנת 1900 היקף האוכלוסייה בעיר עמד כבר על 3.8 מיליון נפש לאחר ש-20 שנה קודם לכן ההיקף עמד על פחות מ-2 מיליון נפש. במקביל לכך, העירייה גילתה שקבוצת ספקולנטים המכנים את עצמם חברת המים Ramapo, קנתה זכויות על מקורות מים רבים במחוזות רוקלנד , אורנג' ואולסטר.

לאור זאת, בית המחוקקים של המדינה הקים בשנת 1905 את מועצת אספקת המים (NYC Water Board), שלאחר מחקר מדוקדק, זיהתה את אזור קטסקיל כמקור מים נוסף. אזור זה היה רצוי יותר, מכיוון שאדמות שמורת היער בבעלות המדינה באזור לא יכלו להימכר, לפי חוקת המדינה, לשום גורם אחר. תיקון אחרון לסעיף זה בחוקת המדינה, אפשר גם להציף עד 3 אחוזים מכלל השטחים של שמורת היער, לצורך מאגרים. מועצת אספקת המים תכננה ובנתה מתקנים בארבעה אגני ניקוז, במה שייקרא בהמשך מערכת הקטסקיל, או אגני הניקוז המשולבים של קטסקיל ודלאוור. זה כלל בתחילה את מאגר אשוקן ואת אמת המים של קטסקיל, שהושלמו ב-1915, ולאחר מכן את מאגר סקוהרי ומנהרת שנדאקן אשר הושלמו ב-1928.

מאגר אשוקן נבנה בין השנים 1907 ו-1915, על ידי מועצת אספקת המים של העיר ניו יורק, על ידי סכירת נחל אזופוס. זאת תוך כדי העברת כ-2,000 תושבים יחד עם כבישים, בתים, חנויות, חוות, כנסיות וטחנות שהועברו או ננטשו. השטח שהפך לאגן המערבי של המאגר הכיל 504 דירות, תשע נפחיות, 35 חנויות, 10 כנסיות, 10 בתי ספר, שבע מנסרות וטחנות קמח.

## ראו גם

* מערכת הובלת המים לעיר ניו יורק
* מאגר סקוהרי
* אמת המים של קטסקיל

## קישורים חיצוניים

## ביאורים

## הערות שוליים

קטגוריה:מדינת ניו יורק: גופי מים
קטגוריה:הטיית מים
קטגוריה:ארצות הברית: אמות מים
קטגוריה:ניו יורק: גאוגרפיה
קטגוריה:מערכת הובלת המים לעיר ניו יורק
קטגוריה:אגני הניקוז המשולבים של קטסקיל ודלאוור
טאקאשי שימיזו

**טאקאשי שימיזו** (ביפנית: **清水 崇**, נולד ב-27 ביולי 1972) הוא יוצר סרטים יפני. שימיזו ידוע ביצירת סרטי "ג'ו-און" ובבימוי חלק מסרטי הסדרה ביפן ואמריקה. על פי הקולנוען , שימיזו הוא "אחד מיוצרי האימה היפנית הבולטים שמעדיף לרמוז בסרטיו על האלימות שבהם מאשר להציג אותה בפועל".

## ילדות מוקדמת
שימיזו נולד ב-27 ביולי 1972 במחוז מאבאשי, טוקיו. שימיזו למד בחטיבת הביניים "ווקאמיה" ("Wakamiya") ולאחר מכן בחטיבת הביניים "מאבאשי" ("Maebashi") לפני שסיים את לימודיו התיכוניים בתיכון "גונמה פרפקטשואל צ'והו" ("Gunma Prefectural Chuo"). שימיזו נרשם ל, אך פרש. לאחר מכן, שימיזו נרשם ל, שם הוא הכיר את מי שלימים יהיה שותפו, מפיק סרטים בשם טאקאשי איצ'ס. ביחד, השניים החלו לפתח את סדרת סרטי "ג'ו-און".

## קריירה
לאחר סיום לימודיו, שימיזו זכה להזדמנות לביים סרט קצר במסגרת ספיישל טלוויזיוני העוסק בסרטי אימה קצרים בשם "Gakkou no Kaidan G" ("גוקו נו קאידן ג'י") לאחר שבמאי ותסריטאי בשם , שלימד כיתת קולנוע והיה מורהו של שימיזו, שעבד בזמנו בתור עוזר במאי והתרשם מאוד מסרט קצר אותו שימיזו יצר. בעקבות אותה ההזדמנות, שימיזו יצר שני סרטים קצרים בשם "", מה שתרם אחרי זה למעמדו כקולנוען ופתח לו את הדרך ליצירת סרטי ג'ו-און.

זמן קצר לאחר מכן, ביים את הפרויקט הראשון שלו באורך מלא: הסרט "ג'ו-און: הקללה" בכיכובם של , ,  ו בתפקידים הראשיים. לאחר מכן, שימיזו יצר סרט המשך בשם "ג'ו-און: הקללה 2". למרות ששני הסרטים שוחררו בלעדית בקלטות וידאו ולא בקולנוע, הם זכו לביקורות מהללות. הצלחת שני הסרטים הובילה לשני סרטים נוספים בשם "ג'ו-און: הטינה" ו-"ג'ו-און: הטינה 2" שבניגוד לקודמיהם, כן הוקרנו בבתי הקולנוע. הצלחת הסרטים גררה אחריה פופולריות חדשה לסוגת האימה האסיאתית וכן לעיבודים אמריקאיים בשם "הטינה" ו-"הטינה 2", אותם שימיזו ביים וכתב.

למרות זאת, העיבודים האמריקאיים זכו לביקורות צוננות, אך כן נחשבו להצלחה כלכלית. בעקבות הצלחת הסרטים בקופות, האולפנים נתנו אור ירוק ליצירת סרט שלישי וביקשו משימיזו לחזור לביים ולכתוב לו את התסריט. שימיזו סירב להצעה ובמקום זאת הסכים לשמש כמפיק בלבד, כאשר מחליפו על כס הבימוי הוא . הסרט יצא ישירות לצפייה ביתית וזכה לביקורות קוטלות. בעקבות זאת, שימיזו עזב את התעשייה האמריקאית וחזר לשמש כיוצר סרטים ביפן.

## קישורים חיצוניים

## הערות שוליים

קטגוריה:הטינה / ג'ו-און
קטגוריה:במאי קולנוע יפנים
קטגוריה:מפיקים יפנים
רננוטת

**רננוטת** (לעיתים גם מתועתק כ-**ארנוטת**, **רננ-וטת**, **רננט**) הייתה אלת הדגן, הענבים, התזונה והקציר בדת מצרים העתיקה. בשל חשיבות הקציר נהגו להקריב לה מנחות בתקופת האסיף. בתחילה רוכז פולחנה בתרנוטיס, מצרים. רננוטת תוארה כקוברה או כאישה עם ראש נחש קוברה.

## אטימולוגיה
משמעות שמה של רננוטת קשורה לפעלים "ללטף, לטפח, להניק או לגדל", והיא תוארה כ"מיינקת" שטיפלה בפרעה מלידתו ועד מותו. היא כונתה בין היתר "גברת המזון", "רננוטת גבירת המנחות", "רננוטת גבירת האוכל", "רננוטת הנכבדה של האסם הכפול", וכן "זאת המחזיקה את כולם".

## משמעות
רננוטת נחשבה לבת־זוגו של האל שי (אל הגורל), המייצג את הגורל החיובי של הילד. ביוונית היא נודעה בשם **תרמותיס** או **הרמותיס**. היא גילמה את פוריות השדות (גם הצמחייה וגם האדמה עצמה) והייתה מגינת המלוכה והכוח השלטוני. כמו כן, נקשרה לאושר ולהנקה.

תיאורים של מנחות לרננוטת מופיעים בסצנות של ייצור יין במצרים, ומקדשים לה הוקמו בכרמים. דימוייה נמצאו במטבחים, ליד תנורים, במחסני תבואה ובמרתפים. דימויים אלו נועדו לא רק לראות בה ספקית מזון אלא גם להגן על מאגרים מפני מזיקים כמו חרקים, עכברים ונחשים. דמותה הופיעה גם על חותמות ופקקי אמפורות יין.

כאלת התזונה, תואה רננוטת לעיתים כבעלת בריתו של סובק, האל המייצג את נהר הנילוס שהצפתו השנתית הביאה פוריות ואסיף בשפע. מקדש מדינת מעדי מוקדש לשניהם. זהו מבנה קטן ומעוטר באזור הפיום.
[ממוזער|רננוטת בדמות אישה-נחש יושבת מימין ל[נפית (משמאל) ולחו (במרכז), בדמות נחשים]]
במקרים אחרים, נחשבה רננוטת לאם של נהבקאו, שלעיתים גם הוא תואר כנחש. כאשר ראו בה את אם נהבקאוו, היא נחשבה לבת־זוגו של גב, אל האדמה. היא הייתה גם אמו של האל נפרי.

ברבות הימים, בהיותה אלת נחש הפזורה על פני מצרים התחתונה, זוהתה רננוטת יותר ויותר עם וג'ת, אלת הנחש החזקה של מצרים התחתונה, ולעיתים נחשבה כצורה אחרת שלה. וג'ת עצמה ידועה כקוברה המעטרת את כתר הפרעונים. בנוסף, זוהתה רננוטת עם האלה מרתסגר ונספגה לתוך דמות האלה איסיס.

## ביהדות
יוסף בן מתתיהו זיהה אותה (בשמה יווני תרמותיס) עם בתיה בת פרעה.

שם זה מוזכר גם בספר היובלים (מז, ה). היו שטענו כי קיים דמיון רב בין תרמותיס לבת פרעה.

האלה תרמותיס הייתה אלת הפריון והתאפיינה בערמומיות כנחש ונקראה גם "המינקת". היא מוצגת כאישה עם זנב נחש והיא התגלמותה של הערמומיות הנשית. לפי האנלוגיה בין האלה לבת פרעה ניתן להבין כי גם בת פרעה התאפיינה בערמומיות ונקראה "המינקת", ואכן, בזכות ערמומיותה הונתה בת פרעה את אביה והצילה את משה.

## קישורים חיצוניים

## הערות שוליים

קטגוריה:אלות ילדות
קטגוריה:אלות מצריות
טוני ויד

**אנתוני כריסטיאן ויד** (באנגלית: **Anthony Christian Wied**; נולד ב-3 במאי 1976) הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס השמיני של מדינת ויסקונסין, מאז נובמבר 2024. הוא נבחר בבחירות מיוחדות כדי להחליף את מייק גלאגר.

## ביוגרפיה
ויד גדל בעיירה אשוואבנון (Ashwaubenon) שבוויסקונסין. הוא למד באקדמיית נוטרדאם בגרין ביי, שם סיים את לימודיו ב-1994, ולאחר מכן המשיך למכללת סנט נורברט, שם שיחק פוטבול והשלים לימודי תואר ראשון בשנת 1998. ויד היה הבעלים של רשת תחנות דלק וחנויות נוחות בשם "דינו סטופ", אותה מכר בשנת 2022.

לאחר שמייק גלאגר הודיע על התפטרותו מבית הנבחרים של ארצות הברית ב-2024, הכריז ויד על מועמדותו בבחירות המיוחדות להחלפתו. הוא זכה לתמיכה מצד נשיא ארצות הברית לשעבר דונלד טראמפ ואלכס ברוסביץ', בעל ברית של טראמפ, ששקל תחילה להתמודד בעצמו לפני שוויד נכנס למרוץ. בבחירות המקדימות של המפלגה הרפובליקנית, שנערכו ב-13 באוגוסט, גבר ויד על חברי הסנאט של ויסקונסין אנדרה ז'אק ורוג'ר רות'. בנובמבר ניצח ויד בבחירות הכלליות והמיוחדות את מועמדת המפלגה הדמוקרטית קריסטין ליירלי.

ויד הושבע לתפקידו ב-12 בנובמבר 2024.

## קישורים חיצוניים

* 

* 

## הערות שוליים

קטגוריה:אמריקאים ילידי ויסקונסין
קטגוריה:אנשי עסקים אמריקאים
קטגוריה:חברי בית הנבחרים של ארצות הברית מוויסקונסין
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1973
משה פרג

**משה פֶּרֶג** (נולד ב-1941) הוא מעצב גרפי ואמן ישראלי.

## ביוגרפיה
[ממוזער|חומרים משולחן העבודה של משה פרג בעת עיצוב [סימן שקל חדש. מתוך התערוכה "למה שקל חדש?", בנק ישראל, 2025]]
משה פרג' נולד ב-1941 בבגדאד שבעיראק. בשנת 1950 עלה לישראל עם משפחתו, שהשתקעה במעברת בני ברק. שירת בצה"ל כנהג טנק ושרטט מודיעין, בשנים 1963–1967 למד עיצוב גרפי בלונדון, והוא בוגר Hornsey College of Art . בתקופת לימודיו עבד במרקס אנד ספנסר, תחילה כסבל ובהמשך כמעצב. בסוף שנות ה-60 של המאה ה-20 עבד כמנהל קריאיטיב במשרד הפרסום "שחם לבינסון אילון" בתל אביב. בשנת 1972 פתח סטודיו עצמאי לעיצוב גרפי, שבו המשיך, בין השאר, לבצע עבודות עבור "שחם לבינסון אילון". באותה שנה עברת את שם משפחתו מפרג' לפרג. בשנת 1989 עבר לארצות הברית למשך ארבע שנים, כאחראי על התדמית של חברת התעופה טאוור אייר, ושנת 1994 חזר לישראל.

עיצב כרזות, סמלילים, סמלים, בולים, מטבעות, מדליות ועוד. בשנת 1972 עיצב את בול "שלח את עמי". עיצב בשנת 1985 את סימן שקל חדש, וכן את צד הנושא של שטר 200 שקלים חדשים מסדרה א' (זלמן שזר).

נשוי לרותי ולהם בן, התסריטאי רמי פרג, ובת, אמנית הווידאו נירה פרג.
100px|ממוזער|ימין|בול שלח את עמי, 1972
## קישורים חיצוניים

* 
* 

## הערות שוליים

קטגוריה:מעצבים ישראלים
קטגוריה:מעצבי בולים ישראלים
קטגוריה:מעצבי מדליות ישראלים
קטגוריה:ישראלים ילידי עיראק
קטגוריה:בני ברק: אישים
קטגוריה:עולים בשנות ה-1950
קטגוריה:ישראלים שנולדו ב-1941
ישיבת ההסדר משמר התורה

**ישיבת ההסדר משמר התורה** היא ישיבת הסדר חרדית, הפועלת בירושלים, ובראשה עומד הרב דוד לייבל.

## צוות הישיבה
ראש הישיבה, הרב דוד לייבל. מנהל חינוכי, הרב ד"ר בניהו טבילה. ר"מים: הרב חיים רובניץ, הרב ראובן גרוזובסקי, הרב שמואל רז'ז'ק, הרב יוסף בן ארזה.

## דרכה של הישיבה
הישיבה הוקמה עבור בחורים בני תורה חרדים המעוניינים לשרת בצה"ל במסגרות מותאמות תוך שמירה מלאה על זהותם כבני תורה.

מסלול הלימודים בישיבה בן ארבע שנים: שנה וחצי של לימודים בישיבה, שנתיים שירות ביטחוני, וחצי שנת לימודים נוספת בישיבה.

סדר היום בישיבה הוא תורני לחלוטין, וכולל לימוד גמרא, הלכה, תנ"ך ומחשבת ישראל.

בישיבה לא מוענק תואר אקדמי. התלמידים מכוונים לשירות קרבי בחטיבת החשמונאים ולשירות ביחידה טכנולוגית, בתנאים מותאמים.

בישיבה פועל גם כולל אברכים.

## פולמוס

כחלק מהפולמוס בסוגיית גיוס בני ישיבות, הישיבה נתקלה בהתנגדות מצד חלק מגדולי התורה החרדים.

## קישורים חיצוניים

* 
* 

משמר התורה
קטגוריה:יהדות חרדית בישראל: חינוך
קטגוריה:ירושלים: ישיבות
קטגוריה:ארנונה (שכונה)
נחל רחביה

**נחל רחביה** הוא נחל אכזב בירושלים, המהווה יובל של נחל רפאים (שגם הוא נחל אכזב). שטח אגן הניקוז שלו הוא כ-5,000 דונם.

## תוואי הנחל
נחל רחביה מתחיל מ"קו פרשת המים" הארצי שעובר במרכז העיר ירושלים. בחלקו הצפוני הוא מנקז את מי הגשמים של קריית הלאום, גן סאקר ושכונת נחלאות, ובחלקו הדרומי את מי הגשמים של שכונת רחביה ושל קריית שמואל.

בעמק הצבאים נשפך אליו נחל רקפות.

נחל רחביה נשפך לנחל רפאים בסמוך לאצטדיון טדי.

בימים גשומים ניתן לראות את נחל רחביה זורם מתחת לגשר של הקו הירוק של הרכבת הקלה שעובר בסמוך לשכונת גבעת מרדכי.

## הערות שוליים

רחביה
WHITENO1SE (מוזיקאי)

**איתי אליה** (נולד ב-1987), הידוע בשם הבמה **WHITENO1SE**, הוא מפיק פסיטראנס, מוזיקאי ודי ג'יי ישראלי.

## ביוגרפיה
אליה החל לתקלט בגיל 11 בעזרת ציוד ביתי בבית הוריו בערד ובגיל 16 בחר בשם הבמה "WHITENO1SE".

את השם WHITENO1SE בחר אליה בהשראת המושג "רעש לבן" היות שרעש לבן מבטא הספק זהה בכל התדרים, ובהקבלה למושגים מעולם המוזיקה, מבטא השם "WHITENO1SE" את החזון האומנותי שלו, לאחד סגנונות מוזיקליים וז'אנרים לכדי חוויה מוזיקלית אחודה ומלוכדת.

WHITENO1SE ממוקם ברשימת 48 האמנים הישראלים המושמעים ביותר בספוטיפיי עם 421,000 השמעות חודשיות.

השיר שלו ושל ראנג'י "The Moments I'm Missing" הוא אחד השירים המושמעים ביותר של אומן ישראלי בספוטיפיי ונכון לדצמבר 2024, מדורג במקום 16 עם למעלה מ 75 מיליון האזנות ברשימת השירים הישראליים המושמעים ביותר בספוטיפיי.

נכון לינואר 2025, השיר של WHITENO1SE ושל אומיקי " SQUID GAME" מדורג במקום ה־16 ברשימת הסרטונים הישראליים הנצפים ביותר ביוטיוב עם 133 מיליון צפיות.

נכון לשנת 2024 WHITENO1SE נחשב לאחד מהתקליטנים הישראלים המצליחים ביותר בעולם וממובילי סגנון הפסיטראנס ברחבי העולם.

הוא מופיע באופן קבוע בפסטיבלי המוזיקה האלקטרונית הגדולים בעולם דוגמת טומורולנד, פסטיבל Dreamstate Festival, וטראנסמישן ומופיע מעת לעת כאורח בתוכנית הרדיו של ארמין ואן ביורן ובפסטיבלי A State of Trance (ASOT) הן באמסטרדם והן במקסיקו.

ב-2020 דורג WHITENO1SE על ידי מגזין ביטפורט בצמרת הדירוג העולמי של מכירות יוצרי הטראנס.

בשנת 2022, השיק WHITENO1SE יחד עם רן מוסאי (Junam) חברת תקליטים (לייבל)  בשם Seven Harmonies.

## דיסקוגרפיה
### אלבומים
* Music Comes to Life (2013)

### סינגלים ושיתופי פעולה
* '' Tomorrow Never Comes (with Junam and Haley Roscoe )
* "The Moments I'm Missing" (with Ranji and Nina Nesbitt)
* "More of Just the Same" (with Infected Mushroom)
* "Astro" (with Terra)
* "Yanomami" (with Blastoyz)
* "Defining Future" (with Omiki)
* "Take Me Higher"
* "Storm"
* "Trampoline" (Remix)
* "Upside Down" (Remix featuring Gracie and Rachel)
* "Road to Dublin" (with Katri)
* "FAYA" (featuring No Comment & Richie Loop)
* "Jungle" (with TOX1C featuring Eden)
* "Fight" (with Skazi)
* Remix of "Seize the Power" by Yonaka
* "Anima Mea" (with Sajanka)
* "We Are" (with Vegas (Brazil) and Richie Loop)
* Remix of "Numb" by Linkin Park
* Remix of "Greece 2000" by Three Drives on a Vinyl
* Cover of Red Hot Chili Peppers (with Vini Vici)
## קישורים חיצוניים

* ראיון עם WHITENO1SE, במגזין "Your EDM", 16 באפריל 2025 

## הערות שוליים

קטגוריה:מפיקים מוזיקליים ישראלים
קטגוריה:מוזיקאים ישראלים
קטגוריה:ערד: אישים
קטגוריה:ישראלים שנולדו ב-1987
טופר (חברה)

**טופר** הייתה חברת הלבשה לצעירים, שפעלה בישראל בין השנים 1977-1998, והחזיקה בשיאה למעלה מ-30 סניפים ברחבי הארץ.

החברה נוסדה ב-1977 בידי חמישה עולים חדשים מארגנטינה - אדוארדו ומרסלו לנדסמן, אורי ודני מולדובן וג'ורג' בורושק.
ביולי 1978 פתחו חנות ראשונה בדיזנגוף סנטר, זמן קצר לאחר פתיחתו.
תחילה תכננו המייסדים להקים רשת חנויות ספורט, קמפינג ופנאי.
בעקבות דרישת הקונים למוצרי הלבשה החליטו המייסדים להיכנס לתחום האופנה.
החברה יצרה ושיווקה בגדי טריקו, אימוניות, ג'ינס לכל המגדרים במפעל בחולון, בעיצובו של צביקה בר (בוגר שנקר).
קהל היעד של טופר היו לקוחות צעירים, ובהתאם הועסקו בחנות צעירים לפני ובגיל צבא והושמעה מוזיקה ברקע (חידוש לאותם ימים).
החברה נעזרה במיכאלה ברקו, עופרה זילברמן (לימים איוניר, אשתו של מוטי איוניר), ויערית בן יעקב (הבת של שמרית אור), כדוגמניות, ובעת הצורך שימשו ראשי החברה כדוגמנים גברים.
הסלוגן של החברה היה "טופר - העולם שייך לצעירים". הקשת בענן הייתה הלוגו של החברה. כדי לקדם את הקו הצעיר של טופר צולמה פרסומת עם הרבה רקדנים בחנות גדולה, יפה ומוארת עם מדרגות מזכוכית, בסגנון הסרט תהילה, שמאוד הצליח אז בקרב הנוער. פרסומת זו הוקרנה בבתי הקולנוע.
אורי מולדובן העיד על הבגדים של טופר שהיו עמידים והיו בעלי מחיר ממוצע.
ב-1986 גדלה החברה והגיעה לפריסה ארצית של 32 סניפים עם 480 עובדים. בעלי הרשת החליטו להנפיקה בבורסה, תוך מכירת 29 אחוזים ממנה לציבור. בשיאה הגיעה טופר למחזור של 10 מיליון שקלים בשנה.
אדוארדו לנדסמן התפטר מתפקידו כמנכ"ל במאי 1988 ועזב לחו"ל. אורי מולדובן נכנס לתפקיד המנכ"ל ואחיו, דני עסק בשיווק. בורושק שימש כמנהל המפעל.

אורי מולדובן טוען שלא היה מסוגל לנהל את הרשת לבד ולכן נמכר חלקו של אדוארדו לנדסמן בחברה (60 אחוז מהמניות) ב-1988 לנסים מזרחי, מבעלי "ראש אינדיאני".
במחצית הראשונה של 1988 הפסידה טופר 3.5 מיליון ש"ח הייתה על סף פשיטת רגל.
לאחר הרכישה ביצע מזרחי צעדי התייעלות ושינוי מבני ובתחילת 1989 הצליח לצמצם את ההפסדים ל-264 אלף ש"ח במחצית הראשונה של 1989.
ב-1991 היו לטופר-ראש אידיאני 57 סניפים, מתוכם 18 בבעלות הרשת (השאר היו זכיינים) ומחזור מכירות של 25 מיליון ש"ח.
מזרחי שינה את תדמית מוצרי טופר, עקב כך ירד הביקוש למוצרים, סניפים נסגרו ונותרו רק עשרה פעילים. עקב כך החליטו הבעלים להפסיק את השימוש במותג "טופר" ב-1998.
מנכ"ל ראש אינדיאני, אריה שיבר, הצהיר בעיתונות שיש כוונה להפוך את המותג לקו הצעיר של הרשת.
רשת ראש אינדיאני קרסה אף היא ב-2003.

## קישורים חיצוניים
* 

קטגוריה:חברות ביגוד
קטגוריה:ישראל: תעשיית טקסטיל
קטגוריה:חברות אופנה ישראליות